LidanRubinov/Halacha-QA huggingface dataset:
שאלה: מפני שיבה תקום.: ערב טוב, ברצוני לשאול שאלה לאחר שכמה פעמים כבר נתקלתי באותה סיטואציה. כפי שאני יודעת כשאני נמצאת באוטובוס יש הלכה שעלי לקום מהמושב ולכבד במקום זאת ו אדם קשיש או תלמיד חכם. (או גם וגם.) השאלה שלי- מהי ההגדרה כיום של המושג " תלמיד חכם"? האם כשאני נוסעת בירושלים בני ברק או כל עיר חרדית אחרת ואני רואה אדם עם לבוש מסורתי אני אמורה לפנות את מקומי גם אם הוא רק באזור גיל ה30-40? (לכאורה יש את הסטראוטיפ הקיים שכל אדם עם כיפה זקן וחליפה מוגדר כתלמיד חכם.) אני שואלת את השאלה בעקבות סיטואציה שקרתה לי ואשמח לדעת איך הייתי אמורה לפעול מבחינה הלכתית- עמדתי באוטובוס, לידי ישב אדם חרדי, כשהגיע לתחנה שהיה אמור לרדת הוא לא הסכים לתת לי לשבת אלא סימן לאדם אחר בגילו( סביבות ה30.) לשבת במקומו. המקרה חרה לי מאוד ולכן לא הסכמתי לוותר. חשוב לי לדעת אם פעלתי נכון מכיוון שיש לי מצד אחד הרבה ייסורי מצפון על כך. המון ושבת
תשובה: למיטב הבנתי הסיפור שלך אינו סיפור של "והדרת פני זקן" אלא רצון של גבר שלא תשב אישה לצידו. בנושא דומה כתב הרב זלמן מלמד שמי שלא רוצה שישבו לידו יקום בעצמו ולא ימנע מהאחר לשבת במקום הפנוי, עייני לעניין קימה לתלמיד חכם, אין חובה לקום למי שיש לך ספק אם הוא תלמיד חכם - אני מצטט מתוך אתר "עולמות" האם יש חיוב קימה מדין "ספק דאורייתא לחומרא" - הגראי"ל שטיינמן מביא בספרו אילת השחר 8 כי החזון איש אמר שלא צריך להחמיר "כיון שרוב האנשים אינם ת"ח." מי מוגדר "תלמיד חכם" לדיני קימה והידור - הרמ"א (סי  רמד סע  א) כתב שחיוב הקימה בפני "יניק וחכמים" היינו מי "שהוא גדול ממנו וראוי ללמוד ממנו". וכתב הש"ך (שם ס"ק ב) על פי דברי התוספות בקידושין (לב, ב ד"ה מאי) שצריך "שיהא מופלג בחכמה משאר העם והוא גדול מסתם בני אדם". ובספר לרעך כמוך פרק ב הערה י) הביא בשם הגרי"ש אלישיב דהיינו שהוא "יודע ללמוד". ובספר קימה והידור פ"ז סע  א) הוסיף "שיגע בתורה".
שאלה: כיסוי ראש: ערב טוב, האם מותר לאישה כשהיא נמצאת בחברת נשים בלבד להוריד את כיסוי הראש? אשמח לדעת מהי ההלכה הבסיסית ומהי רוח ההלכה בנפרד. שאלה נוספת- האם זה משנה אם האישה נמצאת במסגרת חוג ספורט לנשים שבה הרבה יותר קל לה להתעמל ללא כיסוי ראש?
תשובה: הרב משה פיינשטיין שו"ת אגרות משה חלק או"ח ה  סימן לז מתיר לאשה להיות בגילוי ראש בביתה עם בעלה ובניה: "כיסוי הראש בפני בעלה, אינה צריכה. שאיסור פרועת ראש הוא רק בשוק. ואפילו בשעת נידותה אין שום איסור בביתה בפני בעלה ובניה. והידור איכא אפילו לעשות כקמחית שלא ראו קירות ביתה שער ראשה - (יומא מ"ז ע"א), אבל לא שמענו שיש צנועות כאלה, אפילו בדורות הקודמים. ובזמן התנאים לא היו נשותיהן נוהגות כן, אלא יחידות, כקמחית. והנני זקנך אוהבך בלב ונפש, משה פיינשטיין". לפיכך ודאי בחברת נשים בלבד מותר לגלות את הראש. עם זאת הרב פינשטיין מזכיר את ה- קמחית  ואומר שאין בדורנו מדרגת צניעות גדולה כל כך. יש רבנים שבגלל סיפור הקמחית כן ממליצים לכסות את הראש גם בבית. כך חזרנו שוב לאפשרות להקל (כמו הרב פינשטיין) אבל בידיעה שיש גם דעה מחמירה. בהרחבה
שאלה: קיום מצוות שנשים אינן מחוייבות בהן: - במשנה תורה להרמב"ם, ספר אהבה, הלכות ציצית, בפרק האחרון שם, הרמב"ם אומר שמותר לנשים לקיים מצוות שאינן מחוייבות בהן ללא אמירת ברכה-כגון לבישת ציצית. אם כן, למה יש לחכמים בדורנו בעיה כ"כ גדולה עם נשים שמקיימות מצוות שאינן מחוייבות בהן כגון לבישת ציצית, כיפה ותפילין? האין זה מה שהרמב"ם התיר? בהערכה וב
תשובה: לשואלת א. יש שהמירו בטלית ותפילין בגלל איסור "לא ילבש", להבדיל משאר המצוות כגון לולב או שופר. ב. הויכוח הציבורי אינו על מה שאשה עושה בביתה, אלא על הפומביות. יש כאן בעיה של שינוי סדרי התפילה. על כך היו ויכוחים קשים עם כתות שונות ביהדות ב150 שנים אחרונות. קבוצות שונות (רפורמים וכד ) באו ורצו לשנות חלקים שונים ביהדות שלא נראו להם. חלק מאד מרכזי במאבק היה התפילה. הם רצו לשנות גם בתכנים וגם בסגנון, ולהכניס שינויים נוצריים ומודרניים. למשל כלי נגינה, נשים וגברים יחד ועוד. לכן נושא זה הפך למוקד מאבק, ולכן מקפידים מאד שלא לאפשר בציבור כל מיני שינויים רפורמיים בסגנון התפילה, כמו שאצל חלק מאותן נשים הסיבות לרצון להתעטף בטלית למשל, אינו בגלל רצון להתקרב יותר לה, אלא רצון להיאבק על מעמד האשה, לא על קדושה. אפי קיציס
שאלה: מה ההבדל?: רציתי לשאול אם יש הבדל בין ש"ס לבין משנה או שזה אותו דבר? והאם משניות זה מה שהמשנה כוללת?
תשובה: לשואל ש"ס זה ראשי תיבות של "שישה סדרים" והכוונה לשישה סדרי משנה. (המשנה מחולקת כידוע ל-6 נושאים). את המשניות למדו ודנו בהם, וזה נקרא תלמוד. לכן נהגו לכנות גם את התלמוד בכינוי ש"ס, למרות שכינוי זה אינו מדוייק. אפי קיציס
שאלה: דריסת חתול: יש לי שאלה מאוד מורכבת שהייתי שמח אם תענה לי עליה בהקדם (אבקש לא לפרסם את השאלה באתר). היום נסעתי ברכבי (היה ערפל כבד ולילה) ואפשר לאמר שזה כביש מהיר כך שנסעתי על 60-70, ופתאום אני רואה שחתולה רצה את הכביש במטרה לחצות אותו אך היא ממש "שני צעדים" מרכבי ובעצם אני דרסתי אותה (עליתי עליה).עכשיו לא ידעתי מה לעשות וגם לא ראיתי אותה במראות אז לא עצרתי לראות מה איתה (היא חתולה בצבע לבן כך שהייתי אמור לראות לבן!). מה אני צריך לעשות?? האם זו עבירה בדיוק כמו לדרוס כל חיה אדם ח"ו אחר? (אני אובד עצות). ומבחינת ההלכה, האם יש לי עבירה על הרג? אני גם כהן אז מותר לי לעלות לתורה ברכת כהנים??(ברור שזה היה בשוגג!!). מה עושים???? כבוד הרב! נ.ב גם ארוסתי ישבה לידי והיא אמרה שהיא לא ראתה את החתולה מגיחה מצד הדרך (אמרה זאת אחרי שהיא נבהלה ממכה כל שהיא ואז אמרתי לה שזה מחתולה).
תשובה: לשואל הריגת חתול אינה כמו הריגת אדם. אינך צריך לרוץ לעיר מקלט וכהן יכול לעלות לדוכן. אמנם אנו אומרים שצער בעלי חיים נלמד מהתורה, אבל ברור שאינו שווה בערכו לפגיעה באדם. ברור שצריך לההזהר מאד בכביש אבל עבירה אין כאן. אפי קיציס
שאלה: אשת איש?: שאלתי היא כזו: הכרתי בחורה יהודיה אשר נשואה לגוי וגרה איתו יחד. כמו-כן,יש להם ילד משותף.הם פרודים אך גרים יחד תחת אותה קורת גג. הם מחכים שהגבר הגוי יקבל ניירות (כי אין לו) ואז הם מתרגשים. הגבר מחפש לעבור דירה ברגעים אלה. האם אני רשאי להכיר אישה זו ולהתחיל איתה מערכת יחסים או שאני צריך להתיחס אליה כאשת איש?
תשובה: וברכת ד  על פי ההלכה אסורה כל מערכת יחסים בין איש ואשה עד אחר החתונה, כך שאין לך אפשרות אלא להכיר אותה במקומות שיש בהם אנשים אחרים להפגש ולהכיר, אבל לא מעבר לכך. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: פרוזן יוגורט כשרות: אני מאוד אוהבת פרוזן יוגורט אבל כל פעם עולה בי החשש איזה פירות אני יכולה לשים.אני שמה בדר כ תותים,פירות יער ואוכמניות האם יש בעיה הלכתית-כשרותית בכך,הרי זה נטחן ולדעתי הם מביאים את זה בשקיות מחו ל-אם זה מחו ל,גם שם יש בעיה?
תשובה: לכל מקום בו מוכרים "פרוזן" יש את נהלי הכשרות שלו. נראה פשוט שבמקומות עם כשרות מהדרין ניתן לסמוך אך בכשרות רגילה ראוי ונכון לברר שלושה נושאים: ערלה, חרקים ותרומות ומעשרות.
שאלה: אזכרה: מתי יוצאת אזכרת השלושים אם הנפטר נפטר בתאריך יג באייר 23 4 13 בשעה 21:00 מראש
תשובה: מהשמים תנוחמו תיקון טעות! לפי מה שכתבתם הנפטר נפטר בתאריך יד אייר (בשקיעה מתחלף התאריך) יום פטירתו הוא גם יום האזכרה בכל שנה ושנה - יד אייר השלושים יום נספרים מאחרי הקבורה לכן אם קברתם אותו ביום רביעי - האזכרה היא ביום חמישי יד סיון בבנין ירושלים תנוחם דוד לוי 098987548
שאלה: פירסינג: הייתי רוצה לדעת מה ההלכה אומרת לגבי פרסינגים, גם במקומות לא שגרתיים, לנשים? אני מאוד רוצה לעשות כמה, ואני גרה באזור שאין לעניינים האלה חשיבות, לכן כרגע השאלה היא נטו הלכתית. מקווה לתשובה בהקדם,
תשובה: אני מצטט תשובה שניתנה על ידי הרב שרלו בנושא: " אם אנו מחפשים הלכה חדה וברורה האוסרת את הדבר - ככל הידוע לי אין. אם אנו מחפשים את ההדרכה של ההלכה - נראה כי אם מדובר במשהו חריג מאוד, מושך תשומת לב וכדו  - לא ראוי. " אני מקווה שהדבר ענה על שאלתך הרב אביע"ד סנדרס
שאלה: ששל נעליך": הרב, זאת שאלה מעט מטופשת, יש לי סנדלים ישנות והחלטתי לרשום על אחת מהם "של" ועל השנייה-"נעליך".(לרשום על הרוצעה של הסנדל מקידימה) מותר לי לעשות זאת? ושבת
תשובה: אני שמח ששאלת - זו הזדמנות לומר לך לעזוב את הסנדלים הישנות ולהתחיל לחשוב יותר גבוהה ויותר רחב. גם אם יש היתר לכתוב כך, ודאי אין היתר לעשות דברים מטופשים. עדיף שנעסיק את ראשנו ואת הכשרון היצירתי שלנו בדברים חכמים ותורמים מאשר בדברים מטופשים. במקום להתעסק בסנדלים ישנות תעסיק עצמך בשאלות איך להיטיב לסביבה שלך: לסביבה האנושית - לעשות טוב ולשמח אנשים שאתה מכיר. לסביבה החומרית - לסדר, לנקות ולשפר את התנאים בבית, בחצר, ברחוב, בסניף, בבית הספר, בבית הכנסת.
שאלה: השתדלות: בס ד רציתי לשאול מהי ההשתדלות בזיווג שכולם מדברים עליה?! אני מתפללת שיגיע הבחור המתאים צדיק וירא שמים כבר זמן מה, ואני עושה את כל הסגולות(40 יום שיר השירים,התהילים המיוחדים בשביל זה הברכות המיוחדות ושכלה תברך אותי וכ ו.) מאוד מלחיץ אותי שח ו הזיווג יגיע מאוחר ובכלל הבנתי שעדיף להתפלל על זה כמה שיותר מוקדם ולא לקחת את זה כמובן מאליו שכן זה יגיע וזה יגיע גם מהר וכ ו.ושיש על מה להתפלל ושצריך. אני משתדלת כדי להתרכז ולכוון להתפלל קצת בקול רם וזה עוזר אך אף פעם לא זכור לי למיטב ידיעת, י שהתפללתי ואחרי התפילה הרגשתי כאילו קרעתי את השמיים בתפילות ואני לפעמים חוששת שאולי בגלל שאני לא קורעת ומגיעה ממש עד כיסא הכבוד הקב ה אינו נותן ישועה זו עד שאגיע לכזה דבר. אשמח לתשובה. זכו למצוות!!
תשובה: ב"ה, לא צריך לקרוע את השמים בתפילות, צריך לעשות השתדלות סבירה, לבקש מאנשים שמכירים אותך להציע לך הצעות, לבקש מה  שיעזור לך למצא את בן זוגך, לא צריך ליסוע רחוק לקברי צדיקים כדי להתפלל, תתפללי בכל מרקום שתרצי. ולא להלחץ ולא לתת לשמועות להלחיץ אותך. דני ארגמן
שאלה: זיווג: הרב אני בת 25 וחצי סטודנטית. וטרם מצאתי את הזיווג,התפללתי נסעתי לעמוקה ולצערי זה טרם הגיע. וזה לצערי הרב גורם לי לסימני שאלה בעיניין הדת עד כדי חזרה בשאלה. אני בוגרת אולפנה-וב"ה אני מצליחה בלימודים אבל עיניין הזיווג כ"כ בוער בי. מצד אחד אני לא רואה את עצמי מחללת שבת או בלי כיסוי ראש,מצד שני אני אומרת אני משתדלת אבל אם זה לא ככה אז אולי באמת שאחזור בשאלה. אני לא בחורה של אתרי הכריות,פניתי לרב יואב מלכה בהמלצת חברה שלי מלפני חצי שנה,אבל איו הצעות כלום. שבת
תשובה: ב"ה, אני לא מבין כיצד החזרה בשאלה תפתור את הבעיה, אדרבא תפני אל הקב"ה תתפללי, לפעמים לא כל דבר בא בקלות, יש מי שמתחתן בקלות אבל קשה לו מאוד למוד לבנות את הזוגיות, ויש מי שאצלו זה הפוך,ים אני ממליץ לפנות לכמה אנשים וארגונים שעוסקים בשידוכים גם לפנות למכרים וחברות ולבקש את עזרתם. דני ארגמן
שאלה: חתונה בזמן שבין עשרת ימי תשובה ויום לפני ערב יום הכיפורים: אני ובת הזוג שלי מתכננים להתחתן בזמן של עשרת ימי תשובה, וככל הנראה ביום שלפני ערב יום כיפור. שאלתי היא האם ניתן לקיים את שמחתנו ביום זה? אין בעיה מבחינת ההלכה לגבי העניין? תהיה בעיה למצוא רב שיחתן אותנו ביום זה? ושבת
תשובה: ב"ה, מותר להתחתן בעשרת ימי תשובה, אין סיבה שברבנות לא יהיה רב שיחתן. דני ארגמן
שאלה: הלכות שנקבעו לפני שנים: לאחרונה הכרתי בחור דתל ש, אתאיסט, שכל תהליך החזרה בשאלה שלו קרה אחרי מחקרים מעמיקים ולימוד. משיחות שניהלנו עלו בי מספר שאלות. האם יש מקום להקשיב להלכות שנקבעו לפני שנים, שיכול להיות שהושפעו ממצבים שהיו נפוצים באותו זמן? האם התורה שלנו היום היא באמת התורה שקבלנו בהר סיני?
תשובה: עייני במאמר המצ"ב בקישור ואם עדיין יהיו לך שאלות עד יכולה לשאול במסגרת זו
שאלה: נדר: 1. פעם שברתי משהו בבית וביקשתי מאלוהים שאמא שלי לא תכעס עליי ואני מבטיח לא לקלל. האם זה נקרא נדר? 2. פעם קרה לי משהו וביקשתי שהדבר הזה יעבור ובתמורה אני יעשה יותר מעשים טובים. האם זה גם נקרא נדר? 3. נדרתי נדר וביקשתי בו יותר מדבר אחד. האם כל הדברים שביקשתי יתקיימו?
תשובה: 1) זה לא נדר. נדר זה רק בניסוח מסוים או שעושים מעשה במשך 3 פעמים וכו. מכל מקום ראוי לעמוד בהבטחה שהבטחת לעצמך 2) כנ"ל 3) לא הבנתי את השאלה. אם הכוונה היא שיש הבטחה מה  שאם קיימת את נדרך אז בקשותיך ימלאו, אז בתור נציגו הלא מוסמך אני יכול לומר לך שלא. אנו עושים כמיטב יכולתנו וה  עושה הטוב בעיניו. אחרי הכל אנו עובדים אצלו ולא הוא אצלנו. חגי
שאלה: לשיר את ברכות ההבדלה: רציתי לשאול האם יש בעיה לשיר כמה אנשים ביחד גם את ברכות ההבדלה? כלומר שלא יהיה אחד שמוציא את כולם ידי חובה, אלא כולם מברכים את כל הברכות(גפן, בשמים, מאורי האש, המבדיל בין קודש לחול)? אם כן, האם מותר גם את ברכת פרי הגפן לברך למרות שלא כולם ישתו אלא רק אחד נגיד ישתה רביעית? או שכולם חייבים לשתות לחלופין את ברכת פרי הגפן לא לשיר? מראש ושבוע טוב :)
תשובה: את ברכת הגפן וברכת המבדיל לא ישירו אלא ישמעו, את השאר אפשר לשיר, ולאחר שישתה את הגפן יהיו בשקט עד שיסיים מלא לוגמיו
שאלה: לעזור במבחן: מה עליי לעשות כאשר חברה מבקשת עזרה, כמו גילוי של תשובה, בשעת מבחן? יש כאן שני ערכים שמתנגשים: ערך החברות מצד אחד, וערך של יושר ואמת מצד שני. עד כה נהגתי לגלות תשובות לחברות שביקשו ממני זאת. האם כשאני עוזרת לחברתי אני שותפה לחטא גניבת דעתו של המורה? ואם כן, כיצד אוכל לפתור סיטואציה כזו בצורה יפה מבלי להעליב את חברתי? לירז
תשובה: אסור לעזור לחבר לעשות עבירה! האם מותר לעזור לו לגנוב חפץ? כיצד היית מגיבה לבקשה של חבירה שתעזרי לה לגנוב כסף ממישהו? כדאי שתבהירי לחבירות לא בזמן לחץ ואי הנעימות, אלא בזמן רגוע יותר שקיבלת החלטה שאת לא עוזרת יותר במבחנים, כיוון שזו עבירה חמורה.
שאלה: מצווה מהתורה לשמוע לנביא האמת: אני חשבתי על משהו הרי כל התפלות שאנחנו מתפללים אם זה שחרית מנחה ערבית מוסף הבדלה וכו זה מתקנות אנשי הכנסת הגדולה הרי היו ביניהם שלושה נביאים חגי זכריה ומלאכי אז חשבתי שלפני שאדם מקיים את אחת מהמצוות שלהם יכול לכוון שהוא מקיים מצוות עשה מן התורה לשמוע בקול הנביא(במקרה שלנו חגי זכריה ומלאכי)מה אתה חושב זה נכון מה שאני אומר או שזה סתם דברים בטלים כי אם זה לא דברים בטלים כדאי לפרסם את זה ולזכות את עם ישראל בעוד מצוות עשה מהתורה
תשובה: כיוון שאנו לא יודעים האם הם היו מעורבים בכל החלטה, שהרי תקופת כנסת הגדולה הייתה יותר ממאה שנה לא כדאי לבנות על זה.
שאלה: מגילת רות וספר שופטים: למה מגילת רות לא נכתב בספר שופטים שהרי תקופת סיפור מגילת רות זזה בזמן שופטים?
תשובה: לך שאלת שאלה יפה מאד לצערנו, אין לנו זמן לחפש במפרשים, אז אני אכתוב את הנראה לעניות דעתי במשך כל ספר שופטים מתואר המהלך של עם ישראל שנענש, חוזר בתשובה ואז הקב"ה מושיע אותו על ידי מנהיגים - שופטים. לעומת זאת, מגילת רות מציגה את ההפך - איך דוקא אשה פשוטה, יכולה לקדם ולשנות דברים. אין כאן משהו לאומי אלא הסתכלות על מעשה פרטי, על גמילות חסד ועוד לכן, בגלל שכל ספר מדגיש נושא אחר, הם נכתבו בנפרד ברכה והצלחה טוביה tsbias1 gmail.com
שאלה: הנאה מחילול שבת: לכבוד הרב הוריי חילונים ומבקרים אותי בשבת לפעמים (בנסיעה ברכב) בביקור האחרון הביאו לי כל מיני מתנות (למרות שביקשתי לא להביא) כגון: אוכל, בגדים לילד וכסף. האם אצטרך להשיב להם הכל? שהרי בטח מדובר בהנאה אסורה מחילול שבת אשמח לעזרה בנושא וברכה
תשובה: מותר להנות מזה במוצא"ש אך לא בשבת עצמה. כדאי לצורכי חינוך לחכות במוצא"ש את הזמן שהיה לוקח להם להביא את הדברים מביתם לא היו יוצאים במוצא"ש לנסוע להביא לכם אותם.
שאלה: בלבול: לכבוד הרב. כבר זמן רב שאני נכנסתי לבלבולים עקב כך ששמעתי על עולם שנקרא עולם התוהו ונכנסתי לבלבולים עקב כך שפחדתי שאולי אני נמצא שם כי שם זה עולם שמיש שם נפטרים שלא יודעים שהם נפטרו מן העולם,והייתי בבלבולים ולמרות שאמרו לי שאני לא נמצא שם זה עדיין מציק לי העניין הזה-קראתי בספר ליקוטי מוהרן שרבי נחמן אומר שכאשר בא בלבול או דמיונות לאדם זה כדי שהוא יעלה באמונה ותפילה לא תועיל להוציא את הבלבול. האם זה נכון?! שהבלבול הזה לא יצא עד שאני אעלה באמונה?? או שהוא התכוון לבלבולים אחרים ולא לבלבול שנגרם עקב כך ששמעתי על עולם שהוא מספר עליו (עולם התוהו). והאם תוכל להסביר לי על העולם הזה ואיך לצאת מהבלבול לגמרי,מרוב שחשבתי על זה התחלתי לדמיין בראש כאילו אנשים הם לא אמתיים והם דמיונות-דברים הזויים ומשוגעים רק בגלל העולם הזה ששמעתי עליו,כבר התחלתי להתחרט שהכרתי את התורה בגלל הבלבול הזה-האם תוכל לעזור לי?
תשובה: עולם התוהו ושאר המושגים שהזכרת הם מושגים נשמתיים ולא תכנים שנועדו ליישום ישיר באורח החיים. נראה לי שקצת נכנסת לסחרור מהיחשפות לתכנים קבליים של תורת הנסתר וזה משבש לך את אורח החיים הנורמאלי. אני ממליץ לך ליצור קשר עם דמות תורנית יציבה שבסביבתך שתדריך אותך באופן מדורג שלא יגרום לך לצאת מהבריאות הנפשית. מעבר לכך להרבות בלימוד של תורת הנגלה: משנה, גמרא, ספרי אמונה מובנים ולא קבליים, בשילוב עם אורח חיים של יצרנות, בריאות גופנית וחיי חברה תקינים. ייתכן שגם יש לפנות פה לעזרה מקצועית חגי
שאלה: חשוב: שבוע טוב לרב. הרב יש לי חברים מאוד טובים חילוניים ואני בעצמי הייתי כמוהם עד לפני פחות משנה,השאלה שלי האם יש אפשרות להפוך אותם לדתיים כי הייתה תקופה שהם היו מגיעים להתפלל בשבתות ואפילו אחד מהם הוא הראשון שהציע את הרעיון ללכת לבית כנסת אז האם יש אפשרות להחזירם בתשובה? ואם כן אשמח לשמוע איך. מקווה לקבל תשובה חיובית:)
תשובה: אין הוקוס פוקוס אחרת לא היו חילונים בעולם. אם אתה מכיר שיעור טוב ומעניין תזמין אותם אויי זה יתפוס אותם
שאלה: טלית בתפילה: האם מותר להוריד את הטלית לאחר קריאת שמע - אם חם בתפילה ואני לא מצליח להתרכז?
תשובה: להוריד מהראש כן, אך לא לגמרי.
שאלה: פפופאי" בשבת: האם מותר לאכול "פופאי" בשבת? למקרה שהרב אינו יודע מהו "פופאי": מדובר על קרח בטעמים שמגיע בשקית פלסטיק צבעונית וסגורה בערך בגודל של אצבע (אך מעט יותר עבה). צריך לנגוס בשקית פלסטיק ולתלוש אותה על מנת להגיע לקרח ולאכול אותו. האם ניתן לעשות זאת בשבת? ושבוע טוב!
תשובה: מותר
שאלה: דיבור עם נשים: כבר הרבה זמן אני מתחבט לגבי הריחוק הנכון מנשים. אני יודע שהשו ע אומר שצריך להתרחק מהאשה מאוד מאוד ודברי חזל באשתו אמרו ק ו אשת חברו אך מצד שני ישנם סיטואציות שבהם אם אני לא אדבר או אשתתף בשיחה אני אתפס כמתנשא, סנוב וכו לכן אני רוצה להתייעץ עם הרב מה היא דרך המלך בנושא הזה? איך צריך להיות אופי הדיבור, לדוגמא- אורחת בביתי, אשת חבר, נשים בעבודה האם מותר לדבר כרגיל אך לשמור על צניעות הדיבור או שעדיף להמנע לגמרי?
תשובה: מותר (וחובה) לדבר דרך נימוס, אך לא ליזום או להאריך בשיחה, אלא אם מדובר בנושא שהוא לצורך ובסגנון ענייני.
שאלה: נפלתי בנגיעה.: אז חטאתי בנגיעה,ולצערי זה הרבה יותר מנשיקה,אך עדיין יש את הגבול הידוע והברור לכל! עכשיו כשנפרדנו לפני כמה חודשים,נשארתי בודדה,בוכה,אוהבת ועם רגש חזק לבחור שרוצה שיהיה בעלי רק שזה כנראה לא עומד לקרות. כל פעם שנאי בוכה במקרה שקרה שם,בחדר ב4 עיניים,רק שלנו. אני בוכה ומתייסרת על כך. מה ניתן לעשות? רק לחשוב,שאתחתן עם בחור אחר,בלי קשר לכך שאני עדיי ןאוהבת את הבחור החבר לשעבר והוא בנאםד מדהים,מעוררת בי חלחלה של ממש. מה לעשות?
תשובה: יש פה 2 בעיות: הבעיה ההלכתית שנוצרה והקשר הנפשי שעדיין קיים. מבחינת הכישלון ההלכתי שקרה יש פשוט צורך לעשות תשובה של חרטה וקבלה לעתיד ולא להרהר בכך יותר. ממליץ לך לקרוא את הספר  תשוב תחייני  של הרבנית נעמי שפירא. לגבי הקשר הנפשי - כמו בכל יציאה מקשר רומנטי, הזמן מרפא את הפצעים ויש לנסות כמה שאפשר לא לשקוע בקשר שהיה אלא להמשיך במסלול חיים בריא ויצרני, מלא אמונה ושמחה, ומתוך כך להגיע לקשר חדש. וכאמור, ברגע שנעשתה התשובה הכישלון שהיה נחשב כלא היה. במידה ולאחר זמן את עדיין מרגישה שיש לך קושי ביצירת קשר חדש - אולי יש לשקול פנייה לגורם מקצועי בהצלחה חגי
שאלה: מעשר: אני עצמאית, ואחת לחודשיים משלמת מע"מ לפי גובה ההכנסות אני גרושה ומפרנסת יחידה (3 ילדים) כיצד עליי לחשב את גובה המעשר? כיצד והאם יש קשר לגובה המע"מ שאני משלמת? האם המע"מ הוא חלק מהמעשר? אחת לכמה זמן עליי לתת מעשר? האם גם בתקופות דחוקות מאוד כלכלית עליי לתת מעשר?
תשובה: ראשית, הרבה חיזוק בדרכך. בוודאי שיש לחשב את המעשר לאחר ת כל המיסים, ועל כן את בוודאי יכולה לחשב מהנטו שנשאר לך. אם את לחוצה מאוד בכסף - בשל העובדה שבערך 7  מתקציב המדינה הולכים לנושאים חברתיים - את יכולה להחשיב את האחוז הזה מסך המס שאת משלמת (מס הכנסה ומע"מ) כמעשר כספים. יש לתת - כשהכסף מגיע. אם את בתקופות בעייתיות מבחינה כלכלית יש לתת מעט, ואת השאר לרשום בקובץ, וכשתוכלי - תתני. והרבה הצלחה
שאלה: מינוי דרעי ליו"ר ש"ס: כב הרב, ראיתי את הסרטון שלך בעבר על מינוי מי שהופלל לתפקיד, ועכשיו אשאל ישירות עם שמות (אפשר להוריד שמות אם צריך). האם מינוי דרעי לתפקיד יו"ר ש"ס הוא מעשה שלא יעשה? הרי הוא ישב בכלא, והצורה שזרקו את אלי ישי נוראית. מנחם
תשובה: אין בעיה הלכתית, מוסרית או חוקית במינוי ר  אריה דרעי לרשות ש"ס. הוא טוען שלא חטא ונעשה לו עוול, וזכותו לטעון כך ואינו חייב להודות במה שהוא חושב שלא עשה. בנוסף גם אם נפל, התנ"ך מלא באנשים שנפלו וחזרו לגדולה לאחר שקיבלו עונש, ובעיקר במקרה זה שבי"ד לא הכריע שהוא חייב אלא ערכאות שדנים ע"פ עד אחד וכו  (עם כל החשיבות שלהם), והגר"ע יוסף סבר שאינו חייב כלל ע"פ דיני חושן משפט. וגם אליבא דהערכאות כבר שילם חובו בכלא. לכן ודאי הוא יכול לחזור לתפקידו בכל קנה מידה. וכן חוקית כידוע אין בזה מניעה ויפה עשה המחוקק הישראלי שלא מנע כזה דבר. גם מוסרית אין בעיה שכן זה רצון הבוחרים שלהם מסתמא והוא נציגם, ואין מקום להדיר אדם מתפקיד כל חייו בגלל מעשה שעשה בעבר ושילם חובו למחוקק. אדרבה, הרצון להחרים אדם בשל עברו הרחוק- הוא אינו מוסרי, אינו חוקי, אינו הלכתי. יה"ר שיהיה לו הצלחה בתפקיד החשוב, וישמור על א"י וירים קרן התורה ולא ישוב על טעויות עבר כמו אסון אוסלו וכד. אני יותר חושש מחכי"ם דתיים במפלגות הנלחמות ביראי השם וביישוב א"י ומנסות לכפות תרבות חדשה על העולם החרדי, שם אכן צ"ע אם יש היתר הלכתי שינהגו כפי שהם נוהגים.
שאלה: לשיר לבעלי כשאני בוסת: שבוע טוב הרב אני אוהבת לשיר, לפעמים לעצמי ולפעמים לבעלי. כשאני בוסת שלי, יש איזה בעיה שאני ישיר לו?
תשובה: זו מחלוקת (הובאה בפ"ת ביו"ד), וגם אחרוני דורנו נחלקו בזה השבט הלוי אוסר והטהרת הבית מקל. לכן יש לך על מי לסמוך אם תרצי לשיר בפניו.
שאלה: סעודת שבת: אנחנו הורים לילדים בני שלוש וארבע. אנחנו חווים קושי בהקשר לסעודת שבת. אוכלים את הסעודה בערך ב10:30 והילדים עדיין לא רעבים לסעודה ארוכה, הכוללת כמה מנות ומתקשים להכיל את ה סעודה הארוכה הכוללת דברי תורה, שירים. בגן רגילים לאכול בשעה הזו פרוסה וארוחת צהריים רק ב 14:00. מה עושים? יעל
תשובה: ב"ה, אפשר לעשות קידוש בעשר וחצי, לאכול מזונות, להמתין שעה -שעתיים, ולנצל זמן זה ללימוד או משחק עם הילדים, ואחר כך סעודה. דני ארגמן
שאלה: ילד שתוקי: אני נולדתי לאם חד-הורית (יהודית) בתרומת זרע. עברתי ברית מילה, עליתי לתורה, ובגיל 14 שרתי את הפרשה ואת ההפטרה שלי בבית הכנסת, צם מגיל 12, משתדל להניח תפילין-בקיצור יהודי לכל דבר. אבל האם חוקית אני נחשב יהודי? לא חקרתי את אימי כי אני ילד שתוקי וכששאלתי הושתקתי. האם כשיהיה גדול ובעזרת השם אתחתן, האם יאפשרו לי להתחתן כדת משה בישראל? נכון, אני עוד קטן אבל אני בסוף יגיע לגיל שארצה להתחתן. על עזרתכם. וסליחה ש"חפרתי" לכם פשוט הנושא הזה מאוד מעיק עליי.
תשובה: ככל הידוע לי, אף הרכב בית דין בישראל לא ימנע בעדך להתחתן בבוא היום. גם אם כן   רוב מוחלט של הדיינים יתירו את נישואיך וישמחו בהם. והרבה שמחה
שאלה: שאלה בקשר לפאות?: אני עדיין לא מבין למה נשים נשואות הולכות עם פאות בעצם יש פאות מושכות וארוכות שהרבה יותר יפה ומושך משיער טבעי שלהן לפני שהתחתנו וזה גורם לגברים לייצר מחשבות רעות שייתקל באישה שתעבור ביומיום ברחוב או בשכונה. יש הלכה בתורה שאומרת שאישה צריכה ללכת בכיסוי ראש עם בנדנה או מטפחת בכל צורה כלשהי כדי להיות צנועה ולכסות את שיער אבל ממילא פאה זה "שיער" לכל דבר ואמיתי. מה הטעם שנשים יגרמו לגברים לחשוב מחשבות לא טובות ויצר רע בגללן בהיותה לא צנועה וחרדית בגלל פאה מושכת וארוכה.
תשובה: יש מחלוקת לגבי פאה נוכרית בין רבותינו. אזכיר שאף שמגדולי הפוסקים יצאו נגד פאה, מכל מקום הרבי מלובביץ האחרון העדיף פאה על כיסוי ראש רגיל כוון שבפאה לא יוצאת שום שערה החוצה משא"כ בכיסוי ראש רגיל. בכל אופן גם מי שמתיר פאה, עליה להיות צנועה ולא וולגרית.
שאלה: שימוש סמארטפון בשבת: אם שימוש סמארטפון בשבת זהה כאילו אני נוסע בשבת או מדליק אש בשבת? למרות סמארטפון בהיותו קטן מימדים ונוח לשימוש בשבת כשמשעמם לי, אני לא מרגיש שזה חילול ענקי בשבת כי זה לא כמו מחשב או לצפות טלויזיה או לנסוע בשבת זה כבר משהו גדול משמעותי?
תשובה: זה לא כמו נסיעה ברכב. אבל זה אסור כשימוש במחשב. הגודל שלו לא רלוונטי. להדליק גפרור קטן לרגע אסור דאורייתא.
שאלה: למה חילוניים לא מדליקים אש בשבת: נכון ידוע שמקובל עד היום רוב חילוניים כמסורתיים לא מדליקים אש בשבת וכל שאר דברים אכן מחללים בשבת כרגיל. מי קבע פסקה זאת או המצאה, איך זה השתרש לחילוניים מסורתיים שמחללים הכל בשבת חוץ מלהדליק אש? איך יכול להיות שאש כל כך הפחידה את חילוניים ממילא הנעה מכונית זה כבר הדלקה באש וגם כל מוצרי חשמל בא ממגע אש. איפה היגיון שלהם?
תשובה: בס ד אני לא יודע איך המנהג השתרש- אני יכול לשאר שמתוך כך שכתוב לא תבערו אש בכל מושבותיכים. מכל מקום ודאי שהדבר אסור, מאידך אין לדון לכף חובה, אנו צריכים לשמוח שאף אלו שאינם מקפידים על מצוות שבת כהלכתה רואים וחשים צורך לציין את היום הקדוש בתפילה שבעתיד ישמרו את חוקיו בצורה מלאה. הרב אביע ד סנדרס